Exqrch/javanese-Komodo-pixelgpt huggingface dataset:
Krajan Sumedang Larang Krajan Sumedang Larang iku krajan Islam kang madeg dikira-kiera abad angka 15 Masehi ing Jawa Kulon, Indonésia
Popularitas krajan iki ora kaya popularitas krajan Demak, Mataram, Banten lan Cirebon sajeroning literatur sajarah krajan-krajan Islam ing Indonésia
Nanging, anané krajan iki minangka bukti sajarah kang kuwat banget prabawané sajeroning panyebaran Islam ing Jawa Kulon, kaya déné kang dilakoni déning Krajan Cirebon lan Krajan Banten
Krajan Pajajaran Krajan Pajajaran iku jeneng liya saka Krajan Sundha nalika krajan iki duwé kutha krajan ing kutha Pajajaran utawa Pakuan Pajajaran (Bogor) ing Jawa Kulon
Tembung Pakuan asal saka tembung Pakuwuan sing tegesé kutha
Masjid Menara Kudus Masjid Menara Kudus (asring kasebat ing tlatah saubengipun karan, masjid Al Aqsa lan Masjid Al Manar) inggih punika masjid ingkang dipunyasa denéng Sunan Kudus ing taun 1549 Masehi utawi taun 956 Hijriah kaliyan nginakake watu Baitul Maqdis saking tlatah Palestina lan migunani kanggé salah satunggalipun watu ingkang awal lan panggènipun ing dhusun Kauman, kacamatan Kuta, kabupatèn Kudus, Jawa Tengah
Masjid punika wujudnipun unik lan nyentrik, saha ngadahi menara ingkang wujudipun memper (mirib) kaliyan bagunan candhi
Masjid Menara Kudus punika dipunpaduaken budaya Islam kaliyan budaya Hindhu
Sejarahé Menara Kudus minangka icon kanggo pariwisata ing Kabupatèn Kudus, Kawasan Menara Kudus minangka salah sawijing situs cagar budaya kang dilindungi pamaréntah (UU pasal 15 dan 26 tentang Benda Cagar Budaya), amarga ing sajeroning kawasan mau ana Situs Masjid lan Makam Sunan Kudus
Sunan Kudus (Jafar Shodiq) yaiku salah sawijing sunan ing pulau jawa kang karan Walisongo (Sembilan Wali), piyambakipun (Sunan Kudus) nyebar ajaran agama Islam ing tanah Jawa mligi ing Kudus lan netep
dhèwèké uga pangedegé Menara Kudus kang diyasa ing jamantransisi antarané jaman Majapahit nuju Islam (taun 965 H utawa1549)
Sunan Kudus duwèni cara kang wicaksana sajeroning dakwahé
Kaya ta, dhèwèké bisa ngadaptasi lan pribumisasi ajaran Islam ing tengahé bebyaran kang wis duwèni budaya mapan kaliyan mayoritas beragama Hindhu lan Buda
ampuran budaya Hindhu lan Buda sajeroning dakwah kang dilakokaké Sunan Kudus, salah sawijiné bisa didelok ing masjid Menara Kudus iki
Bbagan iki bisa diweruhi saka enkripsi (sandi) ing watu kang amabné 30 cm lan panjang 46 cm kang ana ing mihrab masjid kang diserat ing basa Arab.[1] Arsitektural Masjid Menara Kudus iki terdiri saka 5 lawang sisih tengen, lan 5 lawang sisih kiwa
Jendelané kabèh ana 4 cacahé
Lawng kang gedhé besar terdiri saka 5 cacahé, lan cagak kang gedhé ing sajeroning masjid kang asalé saka kayu jati ana 8 cacahé
Nanging masjid iki ora padah asliné, lebih gedhé saka awalé amarga ing taun 1918-an wis direnovasi
Ing jeroné ana kolam masjid, kolam kang dhapuré "padasan" mau yaiku tilas jaman purba lan didadéké minangka panggonan wudhu
Ing sajeroning masjid ana 2 cacahé bendera, kang ana ing tengen lan kiwa panggonan khatib maca khutbah
Ing serambi ngarep masjid ana lawang gapura, kang biyasa karan masarakat "Lawang kembar"
Ing komplek Masjid uga ana pancuran kanggo wudhu kang jumlahé wolu
Ing duwuré pancuran iku ana arca
Jumlahé wolung pancuran, ngadaptasi keyakinan Buda, yaiku ‘Delapan Jalan Kebenaran’ utawa Asta Sanghika Marga
[sunting]Menara Menara Masjid Menara Kudus iku dhuwuré sakiwa-tengené 18 mèter lan Ing pérangan dhasarnya ukuran 10 x 10 m, Ing sekelilingé dihias kaliyan piringan-piringan kang gambaré kang jumlahé ana 32
20 antarané warna biru lan lukisané masjid, manungsa kaliyan unta lan wit kurma
12 buah lainé warnané abang putih kagambar kembang
Sajeroning menara ana ondo kang digawé saka kayu jati kang dinuga digawé ing taun 1895 M
Ing bangunanné jelasa ana gayutan antarané, amarga yasan Menara Kudus iku terdiri dari 3 babagan: (1) Kaki (2) Badan lan (3) Puncak yasan
Uga dihiasi seni hias, utawa artefix (rerenggan kang wujud bukit).[2] sikil lan awak menara diyasa lan diukir kaliyan tradisi Jawa-Hindhu, uga motifnya
Ciri liané bisa dideleng ing material watu bata kang dipasang tanpa semen
Teknik konstruksi tradhisional Jawa uga bisa dideleng ing pérangan kepala menara kang dhapuré yasan model kayu jati kaliyan patang soko guru kang nopang rong tumpuk payon tajuk
Ing pérangan puncak payon tajuk ana mustoko (kepala) kaya ta ing puncak payon tumpang yasan utama masjid-masjid tradhisional ing Jawa kang jelas merujuk ing elemen arsitèktur Jawa-Hindhu.
Logika matématika Logika matématika iku cabang logika lan matématika sing ngandhut kajian matématis logika lan aplikasi kajian iki ing babagan-babagan liya sajabaning matématika
Logika matématika magepokan karo èlmu komputer lan logika filosofis
Téma utama sajeroning logika matématika antarané kakuwatan èksprèsif saka logika formal lan kakuwatan dhedhuktif saka sistem pambuktèn formal
Logika matématika kerep dipérang dadi cabang-cabang saka téyori hmpunan, téyori modhèl, téyori rékursi, téeori pambuktèn, sarta matématika konstruktif
Babagan-babagan iki duwé asil dhasar logika sing sarupa.
Jagat Anyar Jagat Anyar iku salah siji tembung sing dipigunakaké kanggo ngrujuk marang bawana Amérika
Nalika tembung sing kaping pisan muncul ing abad kaping 15 iki dipigunakaké, bawana Amérika wujud siji panggonan anyar lan asing kanggo wong Éropah, sing sadurungé nganggep yèn donya mung kapérang saka Éropah, Asia, lan Afrika (diarani uga kanthi jeneng Donya Lawas)
Istilah "Jagat Anyar" béda karo "Donya Modhèrn"; "Donya Modhèrn" ngrujuk marang siji mangsa sajarah, dudu siji papan
Christopher Columbus bali menyang Éropah nalika taun 1493 saka lelaku pisanané menyang bawana Amérika lan tanggal 1 November ing taun sing padha Peter Martyr d'Anghiera nyebut Columbus sajeroning siji layang minangka panemu saka "Jagat Anyar" ("novi orbis").)
Setaun sabanjuré ing layang sing liya, kanggo kaping loroné tembung "Jagat Anyar" ("orbo novo") dipigunakaké kanggo ngrujuk marang bawana Amérika
Lan nalika taun 1516 Martyr nerbitaké siji karya sing judhulé diwènèhi awalan "De orbe novo" ("Jagat Anyar")
Tembung iki uga dipigunakaké déning Giovanni da Verrazzano nalika taun 1524 minangka cathetan lelakuné ing taun sing padha liwat pasisir sing saiki ana ing wewengkon Amérikah Sarékat lan Kanada
"Jagat Anyar" sajeroning kontèks sajarah bisa dipigunakaké kanggo ngomongaké prakara-prakara sing magepokan karo petualangan Christopher Columbus, panelukan Yukatan déning Spanyol, lan liya-liyané
Sauntara sajeroning kontèks biologi, tembung "Jagat Anyar" lan "Donya Lawas" dipigunakaké kanggo nglompokaké spésies (contoné: Munyuk Donya Lawas)
Interpretasi liya saka tembung iki ya iku yèn "Jagat Anyar" iku "anyar" sajeroning kabèh kontèks sing magepokan karo manungsa; kanthi manungsa wis ngrembaka lan urip luwih suwé ing Donya Lawas adoh sadurungé bawana Amérika dipanggoni manungsa; dadi, bisa ditélakaké yèn manungsa pisanan sing tekan bawana Amérika iku sing nemu "Jagat Anyar"
Sauntara bawana Amérika asring digambaraké minangka "Jagat Anyar", Australasia bisa digambaraké minangka "Donya Lawas" uga "Jagat Anyar" gumantung saka apa sing dibahas, mligi sajeroning babagan iki ya iku Niu Selan, ing endi let wektu antarané tekané Columbus lan manungsa pisanan sing manggon ing kana mung let sapérangan génerasi
Sajeroning kontèks biologi, Australasia ora bisa diarani "Donya Lawas" utawa "Jagat Anyar" amarga flora lan fauna sing manggon ing kana ora béda adoh karo sing ana ing Eurasia uga Amérika
Sauntara iku, anggur saka Australia lan Niu Selan bisa diarani "anggur Jagat Anyar" amarga ombènan iki nembé ngrembaka lan lumebu menyang pasaran Éropah sapérangan dhékade ing wuri iki (ngalahaké popularitas anggur Prancis lan Spanyol, mligi ing Britania Raya) Adoh sadurungé Columbus, ing Éropah, akèh légèndha sing nyebutaké ngenani anané siji bawana ing ujung samodra
Upamané légèndha ngenani Irlandia Raya saka Norse utawa "Hvítramannaland" ("Tanah Duwèkané Kulit Putih"); "adobe of saints"; légèndha Madoc saka Welsh; lan kalebu uga légèndha Atlantis sing dicetusaké déning Plato.
Subtropis Subtropis iku wewengkon Bumi sing ana ing lor lan kidul sawisé wewengkon tropis sing diwatesi déning garis walik lor lan garis walik kidul ing lintang 23,5° lor lan kidul
Kaanan iklim subtropis diwernani kanthi gangguan lan alangan saka alam kaya déné badai, udan salju, utawa tornado
Laladan mawa iklim subtropis duwé 4 mangsa ya iku mangsa semi, mangsa panas, mangsa palastra, lan mangsa adhem
Papat mangsa iki duwé karakteristik dhéwé-dhéwé, kanthi suhu maksimal, minimal, kalembaban, uga kaanan makluk urip sing béda
Laladan subtropis ing wilahan bumi lor njangkep wewengkon: Laladan subtropis ing pérangan kidul njangkep wewengkon:
Lignin Lignin utawa dat kayu iku salah siji dat komponèn panyusun tetuwuhan
Komposisi bahan panyusun iki béda-béda gumantung jinisé
Lignin mligi kaakumulasi ing batang tetuwuhan wangun wit lan semak
Ing batang, lignin fungsiné minangka bahan pangiket komponèn panyusun liyané, saéngga siji wit bisa ngadeg jejeg (kaya semèn ing siji batang beton)
Béda karo selulosa kang kawangun saka gugus karbohidrat, struktur kimia lignin komplèks banget lan ora duwé pola padha
Gugus aromatik tinemu ing lignin, kang silih sambung karo ranté alifatik, kang kapérang saka 2-3 karbon
Prosès pirolisis lignin ngasilaké senyawa kimia aromatis wujud fenol, mligi kresol.
Kosmètik Kosmètik iku dat kang dipigunakaké kanggo ngundhakaké tampilan utawa ambu awaké manungsa
Kosmètik kalebu krim perawatan kulit, "lotion", wedhak, parfum, "lipstik", cet kuku tangan lan sikil, mata lan riasan rai, lensa kontak warna, pawerna rambut, "hair spray" lan gèl, deodoran, sanitasi tangan, prodhuk bayi, lan manéka jinis prodhuk
Sawijining subsèt saka kosmètik diarani "make-up", kang nunjuk mligi kanggo warna prodhuk kang dikarepaké kanggo ngowahi penampilan naraguna
Akèh prodhusèn mbédakaké antarané kosmètik dhékoratif lan kosmètik perawatan
Tembung kosmètik asalé saka Yunani κοσμητική τέχνη ("kosmetikē tekhnē"), kang tegesé "seni keklambèn lan ornamèn", saka κοσμητικός ("kosmētikos"), "trampil sajeroning mesen utawa ngatur" lan saka κόσμος ("kosmos"), kang ateges antarané "pesenan" lan "ornamèn".
Glepung Glepung iku partikel padhet kang awangun butiran alus utawa alus banget gumantung panganggoné
Lumrahé kanggo kaperlon panalitèn, "rumah tangga", lan bahan baku indhustri
Glepung asalé bisa saka bahan nabati, contoné glepung gandum, gandum, tapioka, téla jéndal, maizena, jagung utawa saka kéwan contoné glepung balung lan glepung iwak.
Permèn Permèn iku sajinis kembang gula ("confectionary") sing digawé kanthi nyuwèraké gula sajeroning banyu
Bédané tingkat pemanasan nemtokaké jinis permèn sing diasilaké
Suhu panas ngasilaké permèn atos
Suhu sedheng ngasilaké permèn empuk, lan suhu adhem ngasilaké permèn kenyel
Permèn dipangan amarga rasa leginé.
Pakan Pakan iku panganan/asupan kang diwènèhaké marang kéwan ingon (sato iwèn)
Istilah iki diadhopsi saka basa Jawa
Pakan wujud sumber ènergi lan materi kanggo tuwuh lan kauripan mahluk urip
Dat kang paling wigati sajeroning pakan ya iku protéin
Pakan mawa kualitas iku pakan kang kandhutan protéin, lemak, karbohidrat, mineral lan vitaminé imbang
Babagan kang kudu digatèkaké ngenani pakan ya iku pakan ora éntuk disimpen suwéné 2 minggu, papan panyimpenan pakan beciké garing (ora lembab)
Yèn pakan dituku ing pabrik beciké dipesthèkaké pabrik mau mrodhuksi pakan kanthi kualitas kang becik
Kualitas pakan bisa nemtokaké kualitas sato iwèn
Yèn pakan disimpen sajeroning wadhah, beciké wadhah mau ditutup rapet lan ora ana udara kang lumebu
Pakan kang kena kontaminasi udara lembab bakal njamur
Kanggo kabèh makluk urip, pakan duwé peran wigati banget miangka sumber ènèrgi kanggo pangopènan awak, tuwuh lan tangkar-tumangkar
Kajaba iku, pakan uga bisa dipigunakaké kanggo tujuan tinentu, contoné kanggo ngasilaké warna lan rasa tinentu
Fungsi liyané ing antarané ya iku minangka pangobatan, reprodhuksi, ngapikaké metabolisme lemak lsp.
Nanging pamènèhan pakan linuwihan bisa njalari kéwan ingon dadi rentan marang lelara, prodhuktifitasé uga bakal sya mudhun
Ing indhustri peternakan saiki, pakan kang diwènèhaké racaké wujud campuran saka bahan alami lan bahan gawéan (komposisi) kang wis ditingkataké kandhutan giziné
Salah sijiné ya iku kang asalé saka limbah perkebunan
Sok-sok ing pakan ditambahaké uga hormon lan vitamin tinentu kanggo macu tuwuhé sato iwèn lan mbébasaké saka stress
Pakan gawéan iku pakan kang disiapaké déning manungsa kanthi bahan lan komposisi tinentu kang sengaja disiapaké déning manungsa
Pakan gawéan asifat basa, kaya déné wangun pasta utawa emulsi (cuwèran pekat), ora perlu disimpen
Jinis pakan teles beciké dientèkaké sajeroning sapisan pamènèhan/aplikasi amarga pakan jinis iki gampang rusak jinis kandhutané
Nanging yèn pancèn kudu disimpen, beciké disimpen sajeroning ruangan pangadhem (lemari ès), iku uga ora bisa kesuwèn, mung 2 nganti 3 dina
Yèn kesuwèn disimpen, kualitas pakan mudhun lan ora becik kanggo dikonsumsi
Bahan baku kang dipigunakaké kanggo nemtokaké kualitas pakan gawéan kudu nyukupi sapérangan syarat ing antarané, duwé pangaji gizi, gampang dicerna, ora ngandhut racun, gampang diantuki, lan dudu wujud kabutuhan pokok manungsa
Pakan gawéan bisa digolongaké dadi rong golongan, ya iku pakan lengkap "(complete feed)" lan pakan suplemèn "(suplemental feed)"
Pakan lengkap iku pakan kang diformulasi saéngga duwé kabèh vitamin esensial sajeroning gunggung kang diperlokaké déning sato iwèn .
Pakan iki luwih ditujokaké kanggo mènèhi tetuwuhan normal ing kéwan kang ora olèh asupan vitamin saka pakan alami
Pakan suplemèn iku pakan kang diformulasi saéngga ngandhut protèin lan ènèrgi kang nyukupi, nanging mungel kekurangan mikronutrien tinentu
Sapérangan kauntungan kang bisa diantuki saka panggunaan pakan gawéan, ing antarané ya iku, bahan baku pakan bisa wujud limbah indhustri tetanèn, perikanan, peternakan, lan panganan kang pangaji ékonominé asor, nanging isih ngandhut pangaji gizi kang cukup dhuwur
Pakan gawéan uga bisa disimpen ing sajeroning wektu rélatif suwé, tanpa dumadi owah-owahan kualitas kang drastis
Kanthi mangkono kabutuhan pakan bisa kecukupan kapan waé
Kajaba iku pakan gawéan uga bisa ngowahi warna lan rasa, contoné ing iwak
Panambahan lemak sajeroning gunggung tinentu ndadèkaké daging iwak tambah gurih
Kajaba iku pamènèhan enthung uler sutra bisa ngapikaké aroma daging iwak
Panambahan èkstrak kembang marigold sajeroning pakan, kaya déné akèh kang dilakokaké déning wong tani ing Jepang, bisa ngasilaké aroma daging iwak kang luwih becik lan warna kang luwih nengsemaké
Selaras karo jenengé, pakan alami iku pakan kang asalé saka alam
Nanging sajeroning perkembangané, sumber pakan alami ora mung asal saka alam
Sumber pakan iki uga bisa saka budidaya
Pakan alami rata-rata nduwé kandhutan protèin cukup dhuwur
Pakan alami kang isih urip bisa disimpen sajeroning lemari ès ing pérangan "freezer"
Kadhar banyu pakan alami kudu tetep dijaga
Yèn ora dibekukaké, pakan alami bisa bosok saéngga ngurangi kualitas pakan
Pakan alami urip contoné kanggo iwak koi, kapérang saka cacing getih "(blood worm)", cacing sutra "(tubifex)", kutu banyu "(Daphnia)" lan urang
Melocactus Melocactus (Melon kaktus) iku sawijining génus saka kaktus kanthi watara 40 spésies
Kaktus iki asli Karibia, Amérika Kidul pérangan lor, kanthi sapérangan spésies ing sadawané Andes mudhun ngidul Peru, lan konsèntrasi spésies ing lor-wétan Brazil
Genus Kaktus wis diajokaké minangka sinonimé génus iki
Tuwuhan diwasa gampang ditepungi saka cephaliumé, struktur wol lan wulu-nglapisi ing pucuk tuwuhan, ing endi kembangé tuwuh nyolok.
Opuntia Opuntia, uga ditepungi minangka nopales utawa kaktus dayung (pirsani ing ngisor), iku génus ing famili kaktus, Cactaceae
Saiki, mung pir eri sing kalebu sajeroning génus iki watara 200 spésies disebaraké ing mèh kabèh Amérika
Chollas saiki dipisahaké sajeroning génus "Cylindropuntia", sing sapérangan isih nimbang subgenus saka "Opuntia"
"Austrocylindropuntia", "Corynopuntia" lan "Micropuntia" uga asring dilebokaké sajeroning génus iki, nanging kaya "Cylindropuntia" dhèwèké katoné béda cukup becik
"Brasiliopuntia" lan "Miqueliopuntia" iku kerabat cerak saka Opuntia
"Opuntia" hibrida gampang antar spésies
Iki bisa njalari angèl anggoné klasifikasi
Uga, ora kabèh spésies sing kadhaftar ing kéné mungel sajatiné kalebu génus iki
Schroeder iku salah siji panampa pisanan "jantung buatan"
Nalika taun 1985, Schroeder panampa kapindho Jarvik 7
Sawisé 18 dina, panjenengané nandhang sarangkèn stroke pisanan, sing pungkasané nggawa panjenengané sajeroning kaanan vegetatif
Panjenengané tilar donya tanggal 6 Agustus 1986 amarga infèksi paru, 620 dina sawisé nampa Jarvik 7
Panjenengané iku wong sing paling suwé tetep urip kanthi "jantung buatan".
Iwo Jima Iwo Jima (basa Jepang: 硫黄島 Iōtō, utawa Iōjima, tegesé "pulo lirang") iku pulo vulkanik ing Jepang, péranganing Kapuloan Ogasawara
Pulo sing ana ing ±650 mil laut (1200 km) kidul Tokyo (24,754° LU, 141,290° BT) iki misuwur minangka papan dumadiné paprangan nalika sasi Fèbruari lan Maret 1945 antarané Jepang lan Amérikah Sarékat nalika Perang Donya II
Kanthi wiyar ±21 km², lumahing Iwo Jima kanthi umum rata
Gunung Suribachi (utawa Suribachiyama) wujud bentang alam sing paling dhominan ing pulo iki kanthi kadhuwuran 166 m
Pangkalan Udara Angkatan Laut
Angkatan Laut Jepang utawa "Japan Maritime Self-Defense Force" (JMSDF) ngoperasikaké sawijining pangkalan udara angkatan laut ing Iwo Jima kanthi dawa landhesan nganti 2.650 mèter lan amba 60 mèter
Kodhe sing diwènèhaké ICAO kanggo pangkalan udara ing Iwo Jiwa iki ya iku RJAW, sauntara kodhe sing diwènèhaké IATA iku IWO
Angkatan Laut Jepang duwé tugas kanggo nyengkuyung lan ngendhalèkaké lalu-lintas udara, pangisian bahan bakar, lan nglakokaké misi panylametan
Pangkalan ing Iwo Jima uga dipigunakaké déning Angkatan Udara lan Angkatan Dharat Jepang
Malah, Angkatan Laut Amérikah Sarékat mèlu mupangataké pangkalan iki kanggo sapérangan kagiyatan kaya déné latihan pendharatan wayah wengi.
Gunung Suribachi Gunung Suribachi (摺鉢山, Suribachiyama) (jeneng liya: Paipuyama utawa Gunung Pipe; basa Inggris: Mount Suribachi) iku gunung geni jinis krucut piroklastik saka watu andesit sing dhuwuré 169 mèter
Dunungé ing pérangan kidul-kulon Iwo Jima, sawijining pulo sing dumunung ing 1.200 km kidulé Tokyo
Wiwit taun 1889, pamaréntah Jepang nyathet gunung iki wis njeblug kaping 16
Jeblugan sing pungkasan kadadéan taun 1957
Jeblugan watara 65 menit, lan nyiptakaké kawah kanthi diamèter 35 mèter lan jeroné 15 mèter ing cedhak tilas landhas pacu tilas Perang Donya II
Wangun gunung iki kaya mangkok kanggo ngalusaké panganan ("suribachi") sing mengkurep saéngga ingaran Gunung Suribachi
Jeneng liyané ya iku Gunung Pipe amarga saka gunung iki ngetokaké keluk lan gas, lan katon kaya oncé sing pinuju kumepul
Gunung iki dadi seksi pertempuran Iwo Jima sing ngakibataké akèh kurban ing pihak Amérikah Sarékat lan Jepang
Iwo Jima minangka markas wadya Jepang, lan dipertahanaké mati-matian amarga karebuté Iwo Jima ateges kekalahan tumrap Jepang
Ing Gunung Suribachi, prajurit Jepang gawé jaringan guwa ngisor lemah kanggo ndhelikaké mriem-mriem kalibèr gedhé, antarané mriem kalibèr 20 cm
Nanging, pemboman kapal perang wadya lautan Amérikah Sarékat ngajuraké kabèh posisi mriem Jepang.
Perang Iwo Jima Paprangan Iwo Jima (karan uga minangka Operasi Detasemen) iku prastawa paprangan antara wadyabala Amérika Sarékat karo Jepang sadawaning sasi Fèbruari nganti Maret 1945, sajeroning Perang Donya II
Ing paprangan mau, Amérika Sarékat kasil ngrebut Iwo Jima, kalebu pangkalan udara sing ana ing pulo duwèké Jepang mau
Pertempuran iki misuwur kanthi foto sing nggambaraké bala Amérika sing pinuju negakaké gendéra Amérika Sarékat ing pucuk Gunung Suribachi.
Tungau "Brevipalpus phoenicis", ama tuwuhan tèh sing ngrusak godhong
Tungau iku saklompok kéwan cilik duwé sikil wolu, sing bebarengan karo caplak, dadi anggota superordo Acarina
Tungau dudu kutu sajeroning pangertèn èlmu kéwan sanajan padha-padha ukurané cilik (saéngga sapérangan wong nganggep kaloroné padha)
Yèn kutu sajati wujud anggota "Insecta" (gegremet), tungau luwih cerak karo angga-angga dideleng saka kakerabatané
Kéwan iki wujud salah siji avertebrata sing paling manéka rupa lan suksès adhaptasi karo manéka kaanan lingkungan
Ukurané akèh-akèhé cilik banget saéngga kurang narik kawigatèn kéwan pamangsa gedhé lan akibaté tungau gampang nyebar.
Tempel 1 Tempel 1 (jeneng resmi: 9P/Tempel 1) iku sawijining komèt périodik sing tinemu ing tanggal 3 April 1867 déning Ernst Wilhelm Leberecht Tempel, sawijining ahli astronomi ing Marseille
Nalika tinemu, Tempel 1 nggayuh periphelion saben 5,68 taun
Komèt iki banjur diamati ing taun 1873 lan 1879
Sanadyan mangkono, orbit Tempel 1 kadhangkala cukup cedhak karo Jupiter saéngga orbité owah lan mangsa pengorbitan uga mèlu owah
Prastawa iki kadadéan taun 1881, ndawakaké mangsa pangorbitan nganti 6,5 taun
Periphelion é uga owah, mundhak nganti 50 yuta kilomèter, lan ngakibataké dadi katon kurang cetha saka Bumi
Akibaté, ahli-ahli astronomi kèlangan énggok lan ngira yèn wis ajur
Tempel 1 tinemu manèh taun 1960-an sawisé ahli astronomi Amérika Brian G
Marsden ngayahi pétungan akurat marang orbit komèt mau kanthi mèlu ngitung akibat saka gangguan Jupiter
Mangsa pangorbitané saiki 5,5 taun.
Tim nasional bal-balan Indonésia Tim nasional bal-balan Indonésia naté duwé kebanggaan, dadi tim Asia pisanan sing partisipasi ing Piala Donya FIFA taun 1938
Wektu iku isih nggawa jeneng Hindhia Walanda lan kalah 6-0 saka Honggari, sing nganti saiki dadi siji-sijiné pertandhingané ing turnamèn final Piala Donya
Tanggal 5 Juni 1938, sajarah nyathet pembantaian tim Hungaria marang Hindhia Walanda nalika main ing Stadion Velodrome Municipale, Reims, Prancis
Watara 10.000 penonton nyeksèkaké tetandhingan iki
Sadurungé tandhing, para juru main nembang lagu kabangsan
Kasewelasan Hindhia Walanda nembang lagu kabangsan Walanda Het Wilhelmus
Amarga prabédan dhuwur dedeg awak sing nyolok, walikuthta Reims nyebut, "aku kaya ndeleng 22 atlet Hungaria dikrubungi 11 kurcaci." Sanadyan kalah telak, koran jero nagara, Sin Po, mènèhi apresiasi ing terbitan edisi 7 Juni 1938 kanthi nampilaké headline: "Indonésia-Hongarije 0-6, Kalah Sasoedahnja Kasi Perlawanan Gagah"
Rekor Penampilan ing Kajuwaraan Bal-balan ASEAN
"Kompetisi ini dulu dikenal sebagai Tiger Cup" Susunan Tim Nasional Senior
Skuad AFF Suzuki Cup 2010
Manajer: Andi Darussalam #ALIHPelatih: Shin Tae Yong #ALIH Asisten Pelatih: Wolfgang Pikal #ALIH , Widodo C Putra #ALIH Pelatih Kiper: Edi Harto #ALIH Fisioterapis: Mathias Ibo #ALIH "Susunan tim nasional wektu iki" Susunan Tim Nasional U-23
Tetranychus urticae Tetranychus urticae (sawijining kéwan kanthi punjul 60 jeneng umum, kalebu tungau angga-angga "twospotted") iku siji saka akèh spésies tungau pamangan tetuwuhan sing tinemu ing lingkungan garing, lan lumrahé dianggep ama
Iki wujud anggota sing paling akèh ditepungi saka kulawarga Tetranychidae utawa tungau angga-angga
Kutu Kutu ngacu marang manéka artropoda mawa ukuran cilik nganti cilik banget
Jeneng iki dipigunakaké kanggo sapérangan krustasea banyu cilik (kaya ta kutu banyu), gegremet (kaya ta tuma sirah lan kutu godhong), sarta — kanthi salah kaprah — manéka anggota Acarina (tungau lan caplak, sing duwé kerabat luwih cerak karo angga-angga tinimbang gegremet)
Kabèh diarani "kutu" amarga ukurané sing cilik
Kanthi mangkono, pangertèn awam istilah iki ora duwé teges taksonomi
Ing ngisor iki sapérangan golongan kéwan sing migunakaké jeneng kutu:
Basa Banjar Basa Banjar iku sawijining basa Austronesia kang dianggo déning Wong Banjar ing Kalimantan Kidul, Indonésia, minangka basa ibu
Distribusi vokal lan konsonan Basa Banjar
Sajeroning basa Banjar ora ana F, Q, V amarga F lan V kalebu menyang P, lan Q lumebu menyang K, lan Z lumebu menyang aksara S/J
Ing ngisor iki tabel perbandingan basa Banjar karo basa-basa Malayu Lokal ing Kalimantan
Pirsani informasi ngenani Basa Banjar ing KamusWiki.
Kaktus iki asli Mèksiko tengah.
Carnegiea gigantea Saguaro (; jeneng èlmiah "Carnegiea gigantea") iku spésies wit kaktus kanthi ukuran gedhé sajeroning gènus monotypic "Carnegiea"
Kaktus iki asli saka ara-ara Sonora ing praja Arizona, Amérika Sarekat
Jeneng umum "saguaro" lumebu sajeroning basa Inggris liwat basa Spanyol, sing asalé saka basa O'odham
Pirsani informasi ngenani Carnegiea gigantea ing KamusWiki.